Shalom ja hyvää iltaa. Tässä TV7-uutiset Jerusalemista.
Olen Erin Viner ja tuuraan Jonathan Hesseniä. Uutisotsikoissa tänään: -
Israel valmistautuu -
mahdolliseen monella sektorilla käytävään sotaan Irania vastaan, -
kun Iranin 60-prosenttiseksi rikastaman uraanin varasto on -
kasvanut 23-kertaiseksi vuoden 2015 ydinsopimuksen sallimista määristä.
Kiina ilmoitti, että Brics-maiden ryhmää pyritään laajentamaan -
ottamalla siihen mukaan uusia maita, esimerkiksi Iranin ja Saudi-Arabian.
Korkea-arvoinen puolalaisdelegaatio saapuu ensi viikolla Israeliin.
Maat haluavat syventää kahdenvälisiä suhteitaan.
Israelin kansallisen turvallisuus- neuvoston johtaja Tzachi Hanegbi -
ja strategisten asioiden ministeri Ron Dermer tapasivat -
USA:n turvallisuusneuvonantaja Jake Sullivanin -
Washingtonissa torstai-iltana.
Valkoisen talon mukaan osapuolet keskustelivat -
Iranin ydinasepyrkimysten estämisestä sekä keinoista torjua -
Iranin ja sen välikäsien Lähi-idän maille aiheuttamia uhkia.
Iranin kiihtyviä ydintoimia ei ole vastustettu maailmalla päättäväisesti.
Samaan aikaan vallankumouskaarti vahvistaa maanalaisia laitoksiaan.
Israelin pääministeri Benjamin Netanjahu toistikin nyt, -
että Israel on sitoutunut estämään Iranin ydinasepyrkimykset.
Olen nähnyt kaikki Iran-raportit.
Minulla on selkeä ja terävä viesti Iranille ja kansainväliselle yhteisölle:
Israel aikoo estää kaikin tarvittavin keinoin Irania saamasta ydinaseita.
IDF:n uusien kenraalimajurien nimitystilaisuudessa puhunut -
Israelin puolustusministeri oli Netanjahun kanssa samoilla linjoilla.
Puolustusministeri Joav Gallant ruoti puheessaan -
nykypäivän ja 20 vuoden takaisen tilanteen eroja ja yhtäläisyyksiä.
Maailma oli 20 vuotta sitten yksinkertaisempi ja helpompi -
niin strategisesta, sotilaallisesta kuin turvallisuuden näkökulmasta, -
vaikka voimamme onkin kasvanut moninkertaisesti.
Mutta myös vihollistemme määrä on suuri.
Gallant totesi Israelin poliittisen johdon -
luottavan esikuntaan maan turvallisuusintressien takaajana.
Iranin ydinasehankkeen estäminen on ratkaisevan tärkeää, hän korosti.
Israelin tärkein intressi on estää Irania saamasta ydinaseita, -
ja tämä tavoite meidän on saavutettava kaikin tarvittavin keinoin.
Yleisesikunnalla on ratkaisevan tärkeä merkitys tässä asiassa.
Uhat voimistuvat jatkuvasti siitäkin huolimatta, että löydämme ratkaisuja.
Saatamme joutua täyttämään velvollisuutemme -
Israelin eheyden suojelemiseksi -
ja ennen kaikkea juutalaisen kansan tulevaisuuden tähden.
IDF:n pääesikunnalla on paraikaa käynnissä laajamittainen harjoitus, -
jossa simuloidaan taisteluja ilma-, meri-, maa- ja kybersektorilla.
Israelin turvallisuuskabinetin on määrä keskustella ensi viikolla -
mahdollisesta monella eri rintamalla tapahtuvasta konfliktista -
Irania ja sen voimakasta libanonilaiskätyriä Hizbollahia vastaan.
Israel on enenevästi huolissaan siitä, -
että Bidenin hallinto saattaa hyväksyä väliaikaisen Iran-sopimuksen -
turvallisuusneuvonantajansa Jake Sullivanin johdolla.
Kyseessä olisi "epätoivoinen yritys" ostaa lisäaikaa, jonka turvin -
niin kutsuttu Iran-ongelma saataisiin siirrettyä seuraavalle hallinnolle.
Joidenkin raporttien mukaan -
väliaikaissopimuksella suitsittaisiin Iranin ydinohjelmaa rajoitetusti -
osittaisia pakotehelpotuksia vastaan. Ehdotuksen lähetti Iranille tiettävästi-
USA:n turvallisuusneuvoston Lähi-idän koordinaattori Brett McGurk-
Omanin välityksellä.
Bidenin hallinto ei välttämättä silti onnistu enää -
taivuttamaan Irania sopimukseen -
epäonnistuttuaan myös pakotteiden toimeenpanemisessa.
Kiina, Venäjä, Intia, Brasilia ja Etelä-Afrikka pyrkivät luomaan -
rinnakkaisen vaihtoehdon USA:n johtamalle G7-maiden ryhmälle.
Kiina on ehdottanut, että kansainväliseen Brics-ryhmään -
otettaisiin mukaan kaksi uutta maata, Iran ja Saudi-Arabia.
Uskon, että Brics-ryhmän laajentaminen -
hyödyttää sekä Brics-maita että kehittyviä maita.
Sen myötä Brics-maiden edustuksellinen vaikutusvalta kasvaisi-
ja ne pystyisivät paremmin palvelemaan -
kehittyvien maiden ja kehittyvien markkinatalouksien intressejä -
sekä kansainvälistä kehitystä kaiken kaikkiaan.
Ehdotus annettiin Etelä-Afrikassa pidetyn huippukokouksen jälkeen.
Kokouksessa Uuden kehityspankin johtajat -
kertoivat Brics-maiden ulkoministereille -
vaihtoehtoisten valuuttojen käyttömahdollisuuksista -
kansainvälisessä kaupassa nykyään käytettyjen valuuttojen sijasta.
Yksi Uuden kehityspankin johtajista -
kertoi kokouksessa pankin tekemästä työstä.
Aiheena oli vaihtoehtoisten valuuttojen käyttömahdollisuus -
kansainvälisillä valuuttamarkkinoilla, -
samoin Brics-maiden Uuden kehityspankin vahvistaminen.
Aiheena oli myös se, miten sivulliset maat, -
joilla ei ole ollut osaa eikä arpaa pakotteisiin johtaneissa asioissa, -
voivat välttyä pakotteiden toissijaisilta vaikutuksilta.
Tästä aiheesta käytiin siis keskustelua, -
ja Uusi kehityspankki voi tältä pohjalta miettiä mahdollisia jatkosuunnitelmia.
Yhdysvaltain dollarin korvaaminen muilla valuutoilla -
vaatii vielä lisää pohjatyötä Brics-maiden keskuudessa.
Mitä Bricsin laajentamiseen tulee, -
Brics-ryhmä ei katso saaneensa vielä aikaan -
käyttökelpoista asiakirjaa, -
jonka voisimme toimittaa valtionjohtajille.
Asia vaatii vielä työstämistä ja prosessointia.
Kun meillä on riittävän selkeät suuntaviivat sisältävä asiakirja, -
esittelemme sen sitten elokuun huippukokouksessa.
Brics-ryhmän ulkoministerikokouksessa -
Intian ulkoministeri painotti, että Venäjän ja Kiinan on pyrittävä -
vilpittömästi löytämään vaihtoehto YK:n turvallisuusneuvostolle, -
jossa molemmilla mailla on veto-oikeus.
Näin ollen on välttämätöntä, että Brics-jäsenet -
osoittavat vilpittömyyttä globaalin päätöksenteon, -
mukaan lukien YK-turvaneuvoston, uudistamisessa.
Ongelmien ytimessä on taloudellinen keskittyminen, -
joka jättää liian monet maat liian harvojen armoille.
Intia peräänkuuluttaa siis uutta maailmanjärjestystä.
Niin ikään Brasilia on ilmoittanut -
olevansa sitoutunut Kiinan ja Venäjän aloitteeseen.
Brasilia on täysin sitoutunut lujittamaan yhteyttään Brics-ryhmään.
Brics on välttämätön mekanismi -
moninapaisen maailman rakentamiseksi -
― maailmanjärjestyksen, joka heijastaa kehittyvien maiden tarpeita.
Iranin ja Saudi-Arabian lisäksi -
Venezuela, Argentiina, Algeria ja Arabiemiraatit -
ovat joko virallisesti hakeneet -
tai ilmaisseet kiinnostuksensa hakea Brics-ryhmän jäsenyyttä.
Korkea-arvoisen puolalaisen hallitusdelegaation -
on määrä saapua ensi viikolla Israeliin.
Israelin ja Puolan ulkoministerit -
allekirjoittivat aiemmin yhteisymmärrysasiakirjan.
Siinä saatiin sovittua osittain kiista, joka koski Puolan roolia holokaustissa.
Delegaatiota johtaa Puolan varaulkoministeri Pawel Jablonski.
Hän johti hiljattain neuvotteluja, jotka koskivat -
israelilaisten lukiolaisten holokaustiopintomatkoja Puolaan.
Israel on tiettävästi kiinnostunut syventämään suhteitaan Puolaan.
Keskiössä olisi etenkin Ukrainan sota -
sekä "Venäjän aggressio" Euroopassa ja Lähi-idässä, -
kuten puolalaisvirkamiehet nykytilannetta kutsuvat.
Kiitos seurasta.
Muiden voittoa tavoittelemattomien toimijoiden tavoin -
TV7 Israel on erittäin riippuvainen tukijoidensa anteliaisuudesta.
Lahjoitustenne ansiosta -
voimme toimittaa Israel-uutisia, Jerusalem studiota ja muita ohjelmia.
Jos ohjelmamme ovat siunanneet sinua -
ja tahdot tukea TV7 Israelin toimintaa, harkitsethan lahjoituksen antamista.
Voit tehdä sen nettisivuillamme osoitteessa www.tv7israelnews.com.
Rukoillaan vainottujen veljiemme ja siskojemme puolesta -
sekä rauhaa Jerusalemille ja pelastusta Israelille.
Olen Erin Viner.
Siunattua illanjatkoa ja shabat shalom. Nähdään maanantaina, jos Luoja suo.
Suomennos: Sirpa Kaukonen